S-267/2022

Mál þetta, sem var dómtekið 21. október sl., var höfðað með fjórum ákærum lögreglustjórans á Norðurlandi eystra, á hendur B-kk-þgf F-kk-þgf H-kk-þgf, kt. [...], [...], Akureyri.

Fyrsta ákæran er dagsett 26. ágúst 2022 „fyrir eftirtalin umferðarlagabrot og nytjastuld:

I.

Með því að hafa fimmtudaginn 9. júní 2022, tekið í heimildarleysi bifreiðina [...], þar sem henni hafði verið lagt á bifreiðastæði við [...] að [...] í Mosfellsbæ og ekið bifreiðinni sviptur ökurétti og undir áhrifum áfengis (alkóhólmagn í blóð ákærða mældist 0,58 0/00) frá þeim stað sem hann tók bifreiðina uns lögreglan stöðvaði akstur hans á Vesturlandsvegi við Víkurveg í Reykjavík.

Telst þetta varða við 1. mgr. 259. gr. almennra hegningarlaga nr. 19, 1940, með síðari breytingum og 1. mgr., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Með því að hafa miðvikudaginn 9. mars 2022, ekið bifreiðinni [...], sviptur ökurétti og undir áhrifum ávana- og fíkniefna (í blóðsýni úr ákærða sem tekið var vegna rannsóknarinnar mældist amfetamín 570 ng/ml.) um Breiðhöfða í Reykjavík þar sem lögreglan stöðvaði akstur hans.

Telst þetta varða við 1. mgr., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Með því að hafa aðfaranótt þriðjudagsins 22. mars 2022, ekið bifreiðinni [...], sviptur ökurétti og ófær um að stjórna ökutækinu örugglega vegna áhrifa ávana- og fíkniefna og deyfilyfja (slævandi lyfja) (í blóðsýni úr ákærða sem tekið var vegna rannsóknar málsins mældist amfetamín 1000 ng/ml, klónazepam 8,3 ng/ml. og metýlfenidat 20 ng/ml) austur Skeifuna í Reykjavík þar sem hann stöðvaði við hús nr. 17, þar sem lögreglan hafði afskipti af honum.

Telst þetta varða við 1. mgr., sbr. 2. mgr. 48. gr., 1. mgr., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

IV.

Með því að hafa miðvikudaginn 11. maí 2022, ekið bifreiðinni [...], sviptur ökurétti og undir áhrifum ávana- og fíkniefna/fíknilyfja (í blóðsýni úr ákærða sem tekið var til rannsóknar vegna þessa máls mældist amfetamín 65 ng/ml. og etizólam 49 ng/ml) vestur Þingvallastræti á Akureyri og Hrísalund uns lögreglan stöðvaði akstur hans við verslun [...] á Akureyri.

Telst þetta varða við 1. mgr., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar, samkvæmt 99. gr. og 101. gr. nefndra umferðarlaga.“

Önnur ákæran er dagsett 12. október 2022 „fyrir umferðarlagabrot, nytjastuld og rangar sakargiftir:

I.

Með því að hafa miðvikudaginn 8. júní 2022, tekið í heimildarleysi sendibifreiðina [...], sem stóð á bifreiðstæði á Seltjarnarnesi og ekið henni undir áhrifum áfengis (alkóhólmagn í blóð ákærða mældist 1,85 0/00) og sviptur ökurétti frá Seltjarnarnesi áleiðis norður til Akureyrar að Svignaskarði í Borgarfirði þar sem hann snýr við og ekur bifreiðinni aftur suður, uns lögreglan stöðvaði akstur hans við Galtarholt í Borgarfirði.

Telst þetta varða við 1. mgr. 259. gr. almennra hegningarlaga nr. 19/1940, með síðari breytingum og 1. mgr., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019, með síðari breytingum.

II.

Með því að hafa sama dag þegar hann var að aka ofangreindri bifreið um Borgarnes á leið norður ekið utan í bifreiðina [...] og ekið af vettvangi án þess að gera viðeigandi ráðstafanir vegna áreksursins[svo].

Telst þetta varða við c lið 1. mgr. 14. gr., sbr. 1. mgr. 94. gr. umferðarlaga nr. 77/2019, með síðari breytingum.

III.

Með því að hafa eftir að lögreglan hafði handtekið hann fyrir það atferli sem hann er ákærður fyrir í ákæruliðum I og II, með röngum framburði hjá lögreglunni á Vesturlandi leitast við að A, kt. [...], yrði dæmdur fyrir atferlið sem hann er ákærður fyrir í framangreindum ákæruliðum en hann gaf lögreglu upp nafn A við handtöku og það var tekin af honum framburðarskýrsla hjá lögreglu sem A.

Telst þetta varða við 1. mgr. 148. gr. almennra hegningarlaga nr. 19/1940

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar, samkvæmt 99. gr. og 101. gr. nefndra umferðarlaga.“

Þriðja ákæran er dagsett 7. október 2022 „fyrir eftirtalda þjófnað, gripdeild, nytjastuld og fjársvik:

I.

Með því að hafa í apríl 2022, stolið lyklum (bíllyklum og húslyklum) og Olíslykli (úttektar lykli) af afgreiðsluborði verslunarinnar [...], [...] á Akureyri og hafa síðan laugardaginn 30. apríl 2022, notað nefndan Olíslykil til að svíkja út vörur að verðmæti 3.625 krónur úr verslun Olís við [...] á Akureyri Telst þetta varða við 1. mgr. 244. gr. og 248. gr. almennra hegningarlaga nr. 19, 1940.

II.

Með því að föstudaginn 24. júní 2022, tekið í heimildarleysi rafmagnshlaupahjól sem í anddyri veitingastaðarins [...] í verslunarmiðstöðinni Glerártorgi á Akureyri og ekið á því frá verslunarmiðstöðinni og um götur í bænum en hjólið fannst í Sandgerðisbót á Akureyri þremur dögum síðar.

Telst þetta varða við 2. mgr. 254. gr. almennra hegningarlaga nr. 19, 1940.

III.

Með því að hafa aðfaranótt mánudagins[svo] 18. júlí 2022, brotist inn í fjárhús við [...] á Akureyri og stolið þaðan toppum á skralli, nokkrum skrúfjárnum, sleggju, naglbít, töngum, topplyklasetti, lyfjum fyrir dýr og 12 V hleðslutæki fyrir rafgeyma.

Telst þetta varða við 1. mgr. 244. gr. almennra hegningarlaga nr. 19, 1940.

IV.

Með því að hafa sömu nótt brotist inn í önnur fjárhús við [...] á Akureyri og stolið þaðan Nevada 12/24 W hleðslutæki, Dewalt borvél, Dewalt batterí og Dewalt hleðslutæki, áætlað verðmæti samtals 52.900 krónur, Toptul topplyklasetti, áætlað verðmæti 16.332 krónur, markatöng Wolf, áætlað verðmæti 3.500 krónur, tveimur eyrnamerkja töngum, klaufaklippum Felco, áætlað verðmæti 16.400 krónur, naglbít, áætlað verðmæti 6.295 krónur og garðklippuum[svo]áætlað verðmæti 3.995 krónur.

Telst þetta varða við 1. mgr. 244. gr. almennra hegningarlaga nr. 19, 1940.

V.

Með því að hafa föstudaginn 6. ágúst 2022, stolið bíllyklum og húslyklum á lyklakippu úr afgreiðslu gistiheimilisins [...] við [...] á Akureyri.

Telst þetta varða við 1. mgr. 244. gr. almennra hegningarlaga nr. 19, 1940.

VI.

Með því að hafa hrifsað með sér einn pela af Koskenkorva vodka úr verslun Vínbúðarinnar að [...] á Akureyri, það gerði hann þannig að hann kom með nefndan pela og eina flösku af gosbjór á afgreiðslukassa verslunarinnar og vildi greiða fyrir vörurnar með smámynt en meðan afgreiðslumaðurinn taldi myntina stakk hann pelanum í vasann og gekk út, en tjón verslunarinnar af þessu var kr. 1.898.

Telst þetta varða við 245. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.

Í málinu gera eftirtaldir aðilar bótakröfu á hendur ákærða:

1. Í málinu gerir Perfect Clothing ehf., kt. [...], bótakröfu á hendur ákærða að fjárhæð kr. 39.075.

2. Í málinu gerir Áfengis og tóbaksverslun ríkisis[svo], kt. [...], Stuðlahálsi 2, Reykjavík, bótakröfu á hendur ákærða að fjárhæð kr. 1.898, með vöxtum samkvæmt 8. gr. vaxtalaga frá tjónsdegi 6. ágúst 2022, en síðan dráttarvöxtum samkvæmt 9. gr., sbr. 1. mgr. 6. gr. vaxtalaga til greiðsludags.“

Fjórða ákæran er einnig dagsett 7. október 2022 „fyrir eftirtalda þjófnaði og nytjastuldi:

I.

Með því að hafa aðfaranótt fimmtudagins[svo] 5. maí 2022, brotist inn í bifreiðina [...] sem er vinnubifreið í eigu [...], en bifreiðin stóð við [...] á Akureyri og stolið úr bifreiðinni Klauke micro töng 10,8 V í lítilli tösku, Kauke rafdrifinni pressutöng 18 V með C klemmu kjöftum, Dewalt hjólsög, Dewalt multisög, Dewalt borvél 2 þrepa, þremur dewalt batterýum, Dewalt laser, Fluke avo mæli (Fluke 179), Kyuritsu lekastraumtöng (Model 2431), fjarlægðalaser Makita, Profit dósaborasett í tösku, bítar, bita- og spaðaborsett, og ýmiskonar önnur smáverkfærum, svo sem skrúfjárum[svo], skiptilyklum, töngum o. fl.

Telst þetta varða við 1. mgr. 244. gr. almennra hegningarlaga nr. 19, 1940.

II.

Með því að hafa sömu nótt, brotist inn í bifreiðina [...], sem var í eigu fyrirtækisins [...], sem stóð á bifreiðastæði við [...] á Akureyri og stolið úr henni Makita verkfærasetti, pressuvél og sjúkrakassa.

Telst þetta varða við 1. mgr. 244. gr. almennra hegningarlaga nr. 19, 1940.

III.

Með því að hafa sömu nótt tekið í heimildarleysi bifreiðina [...], í eigu [...], þar sem hún stóð á bifreiðastæði við [...] á Akureyri og ekið henni sviptur ökurétti um götur Akureyrarbæjar uns hann stöðvaði aksturinn við [...] á Akureyri þar sem lögreglan fann bifreiðina.

Telst þetta varða við 1. mgr. 259. gr. almennra hegningarlaga nr. 19/1940, með síðari breytingum og 1. mgr. 58. gr., sbr. 1. mgr. 95. gr. umferðarlaga nr. 77/2019.

IV.

Með því að hafa fimmtudaginn 5. maí 2022, brotist inn í bifreiðina [...], í eigu [...], þar sem bifreiðin stóð við [...] á Akureyri og stolið úr bifreiðinni sex veiðistöngum, tveimur af gerðinni Salmologic, tveimur af gerðinni Guideline og einni af gerðinni Reddington og einni af gerðinni Thomas & Thomas, sex töskum, sjónauka af gerðinni Minox og vöðlujakka af gerðinni Simms.

Telst þetta varða við 1. mgr. 244. gr. almennra hegningarlaga nr. 19, 1940.

V.

Með því að hafa fimmtudagskvöldið 5. maí 2022, tekið í heimildarleysi bifreiðina [...], í eigu [...], þar sem bifreiðin stóð við [...]á Akureyri og ekið henni sviptur ökurétti um götur Akureyrar uns hann stöðvaði bifreiðina á göngustíg sem liggur meðfram Glerá við Óseyri.

Telst þetta varða við 1. mgr. 259. gr. almennra hegningarlaga nr. 19/1940, með síðari breytingum og 1. mgr. 58. gr., sbr. 1. mgr. 95. gr. umferðarlaga nr. 77/2019.

VI.

Með því að hafa aðfaranótt fimmtudagsins 5. maí 2022, brotist inn í bifreiðarnar [...] og [...] sem stóðu við [...] á Akureyri og í bílskúr við sama hús og stolið þaðan tveimur myndavélum af gerðinni Canon EOS 1000 F og Canon EIS 60 D, myndavélatösku, haglabyssuskotum fjöldi ótilgreindur, einum kassa af Stellu bjór og um það bil 1.000 krónum í smámynt.

Telst þetta varða við 1. mgr. 244. gr. almennra hegningarlaga nr. 19, 1940.

VII.

Með því að hafa miðvikudaginn 4. maí 2022, farið inn í húsnæði [...]að [...] á Akureyri og stolið þaðan fartölvu af gerðinni Dellað verðmæti um það bil 300.000 krónur.

Telst þetta varða við 1. mgr. 244. gr. almennra hegningarlaga nr. 19, 1940.

VIII.

Með því að hafa aðfaranótt laugardagsins 7. maí 2022 stolið tveimur rafmagns reiðhjólum úr sameiginlegri geymslu að [...] á Akureyri.

Telst þetta varða við 1. mgr. 244. gr. almennra hegningarlaga nr. 19, 1940.

IX.

Með því að hafa laugardaginn 23. apríl 2020, tekið í heimildarleysi bifreiðina [...], þar sem hún stóð fyrir utan [...], í Kjarnaskógi á Akureyri og ekið henni sviptur ökurétti um götu á Akureyri uns lögreglan stöðvaði akstur hans í Hrísalundi við [...].

Telst þetta varða við 1. mgr. 259. gr. almennra hegningarlaga nr. 19/1940, með síðari breytingum og og 1. mgr. 58. gr., sbr. 1. mgr. 95. gr. umferðarlaga nr. 77/2019.

X.

Með því að hafa aðfaranótt föstudagsins 6. maí 2022, brotist inn í tvo vinnuskúra í eigu eða umráðum verktakafyrirtækisins [...], sem stóðu við [...] á Akureyri og stolið úr þeim úlpu/vesti og lykli.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Af hálfu ákærða er krafist vægustu refsingar sem lög leyfa og að gæsluvarðhaldsvist komi til frádráttar. Þá er krafist hæfilegrar þóknunar til handa skipuðum verjanda.

Sækjandi kvaðst falla frá báðum bótakröfum sem eru í ákæru dagsettri 7. október 2022 til að tefja ekki meðferð sakamálsins.

Ákærði hefur komið fyrir dóm og játað sök samkvæmt ákærum. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákærum er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Ákærði gerði sátt við lögreglustjórann á höfuðborgarsvæðinu þann 13. desember 2011 fyrirað aka undir áhrifum fíkniefna. Þá hefur ákærði hlotið sex refsidóma fráárinu 2012 fyrir m. a. að aka undir áhrifum fíkniefna og sviptur ökurétti, nytjastuld, skjalafals, þjófnað, gripdeild, fjársvik, eignarspjöll og rán. Síðasti refsidómurinn er frá 11. febrúar 2020 en þá hlaut ákærði 18 mánaða fangelsi fyrir rán, umferðarlagabrot, þjófnað, nytjastuld o. fl. brot.

Ákærði er nú m. a. sakfelldur fyrir að aka sviptur ökurétti undir áhrifum áfengis og fíkniefna. Ákærði hefur nú í fimmta sinni ítrekað brot vegna aksturs undir áhrifum áfengis og fíkniefna ogí fjórða sinni vegna aksturs sviptur ökurétti. Ákærði er jafnframt sakfelldur fyrir önnur umferðarlagabrot, nytjastuld, rangar sakargiftir, þjófnað, gripdeild og fjársvik, en hann hefur ítrekað hlotið dóma fyrir auðgunarbrot. Refsing ákærða er ákvörðuð með hliðsjón af 77. gr. almennra hegningarlaga nr. 19/1940. Að teknu tilliti til sakaferils ákærða þykir refsing hæfilega ákveðin fangelsi í 2 ár og 8 mánuði. M eð vísan til 76. gr. almennra hegningarlaga skal draga frá refsivistinni gæsluvarðhald ákærða frá 6. maí 2022 til 13. maí 2022, frá 7. ágúst 2022 til 28. október 2022 og frá 31. október 2022 til dagsins í dag að telja, með fullri dagatölu.

Áréttuð er ævilöng svipting ökuréttar.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. m. t. þóknun skipaðs verjanda síns, á rannsóknarstigi og fyrir dómi, eins og hún ákveðst í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, B-kk-nf F-kk-nf H-kk-nf, sæti fangelsi í 2 ár og 8 mánuði en frá refsivistinni skal draga með fullri dagatölu gæsluvarðhald ákærða frá 6. maí 2022 til 13. maí 2022, frá 7. ágúst 2022 til 2 8. október 2022 og frá 31. október 2022 til dagsins ídag að telja.

Ákærði er sviptur ökurétti ævilangt.

Ákærði greiði 1.755.609 krónur í sakarkostnað, þ. m. t. þóknun skipaðs verjanda síns, G-kk-ef S-x-x R-kk-ef lögmanns, 1.255.500 krónur.